

Κθ35οη: 8 ί 9 Β 
(θΓηϋθεΜθό) 

Ι.οο3ΐίοη: ΑοΊθηΙ ΕΙΙιηίΚο 
Τγρ09Γ3(ί0 < 


36593 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3106 

18 Νοεμβρίου 2014 


ΑΠΟΦΑΣΕΙ Σ 

Αριθμ. 23439 

Υπερωριακή απασχόληση των υπαλλήλων της Κεντρι¬ 
κής Υπηρεσίας του Υπουργείου Τουρισμού από τη 
δημοσίευση της σχετικής απόφασης σε ΦΕΚ και έως 
31-12-2014. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Το άρθρο 20 του Ν. 4024/2011 «Συνταξιοδοτικές 
ρυθμίσεις, ενιαίο μισθολόγιο-βαθμολόγιο, εργασιακή 
εφεδρεία και άλλες διατάξεις εφαρμογής του μεσο¬ 
πρόθεσμου πλαισίου δημοσιονομικής στρατηγικής 2012- 
2015» (Φ.Ε.Κ. 226/Α'), όπως αντικαταστάθηκε με το άρθρο 
176 του Ν. 4261/2014 «Πρόσβαση στη δραστηριότητα 
των πιστωτικών ιδρυμάτων και προληπτική εποπτεία 
πιστωτικών ιδρυμάτων και επιχειρήσεων (ενσωμάτωση 
της Οδηγίας 2013/36/ΕΕ), κατάργηση του Ν. 3601/2007 
και άλλες διατάξεις» (ΦΕΚ 107/Α') καθώς και την υπ’ 
αριθμ. 2/41768/0022/20-5-2014 εγκύκλιο του Υπουργείου 
Οικονομικών «Κοινοποίηση διατάξεων περί τροποποίη¬ 
σης της παρ. 1 του άρθρου 20 του Ν. 4024/2011 σχετικά 
με την υπερωριακή εργασία». 

2. Το Ν. 3270/2004 «Αρμοδιότητες Υπουργείου Τουρι¬ 
στικής Ανάπτυξης και Θεμάτων Τουρισμού» (Φ.Ε.Κ. 187/ 
Α711-10-2004). 

3. Το Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(Φ.Ε.Κ. 112/Α') όπως τροποποιήθηκε με τις διατάξεις του 
Ν. 4210/2013 και ισχύει. 

4. Το άρθρο 45 του Ν. 4071/2012 «Ρυθμίσεις για την 
τοπική ανάπτυξη, την αυτοδιοίκηση και την αποκε¬ 
ντρωμένη διοίκηση Ενσωμάτωση Οδηγίας 2009/50/ 
ΕΚ» (Φ.Ε.Κ. 85/Α711-4-2012) καθώς και την υπ’ αριθμ. 
2/70738/0022/28-9-2012 εγκύκλιο του Υπουργείου Οι¬ 
κονομικών «Κοινοποίηση μισθολογικών διατάξεων». 

5. Την υπ’ αριθμ. 16446/2012 κοινή υπουργική απόφαση 
των Υπουργών Οικονομικών, Διοικητικής Μεταρρύθμισης 
και Ηλεκτρονικής Διακυβέρνησης, Ανάπτυξης, Ανταγω¬ 
νιστικότητας, Υποδομών Μεταφορών και Δικτύων και 
Τουρισμού «Σύσταση Ειδικής Υπηρεσίας Συντονισμού 


και Εφαρμογής του Υπουργείου Τουρισμού» (ΦΕΚ 3109/ 
Β723-11-2012). 

6. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (Φ.Ε.Κ. 141/Α'). 

7. Το Π.Δ. 85/2012 «Ίδρυση και μετονομασία Υπουργείων, 
μεταφορά και κατάργηση υπηρεσιών» (Φ.Ε.Κ. 141/Α') το 
οποίο και τροποποιήθηκε με το Π.Δ. 98/2012 “Τροποποίη¬ 
ση Π.Δ. 85/2012 «Ιδρυση και μετονομασία Υπουργείων, 
μεταφορά και κατάργηση υπηρεσιών» (Α7141)” άρθρο 4 
(Φ.Ε.Κ. 160/Α') και όπως ισχύει μετά την έκδοση του Π.Δ. 
131/2012 (Φ.Ε.Κ. 239/Α711-12-2012). 

8. Το Π.Δ. 112/2014 «Οργανισμός Υπουργείου Τουρι¬ 
σμού» (Φ.Ε.Κ. 179/Α'). 

9. Το γεγονός ότι η δαπάνη που θα προκληθεί από την 
παρούσα απόφαση ανέρχεται στο ποσό των είκοσι έξι 
χιλιάδων και εξακοσίων εξήντα επτά ευρώ (26.667,00) 
θα βαρύνει τον τακτικό προϋπολογισμό του οικ. έτους 
2014 του Υπουργείου Τουρισμού και τον (ΚΑΕ 0511) εντός 
του διαθέσιμου ποσοστού της υπό Ειδικό Φορέα 45/110 
πίστωσης, στον οποίο υπάρχει εγγεγραμμένη πίστωση 
ποσού σαράντα χιλιάδων ευρώ (40.000,00) σύμφωνα 
με την υπ’ αριθμ 15559/11-7-2014 απόφαση ανάληψης 
δαπάνης με ΑΔΑ: 6ΦΠΑΟΟ-ΦΒΙ η οποία καταχωρίστηκε 
με α/α 62738 στο βιβλίο εγκρίσεων και εντολών πλη¬ 
ρωμής της οικείας ΥΔΕ, εντός εγκεκριμένων ορίων του 
προϋπολογισμού, για τους μήνες Οκτώβριο, Νοέμβριο 
και Δεκέμβριο 2014. 

10. Τις αυξημένες υπηρεσιακές ανάγκες και ειδικότερα: 

• Την κατεπείγουσα εφαρμογή του Π.Δ. 112/2014 «Ορ¬ 
γανισμός Υπουργείου Τουρισμού» (ΦΕΚ 179/Α/29-8-2014) 
το οποίο τίθεται σε ισχύ από 30-10-2014 και με το οποίο 
δημιουργούνται καινούργιες Διευθύνσεις στο Υπουργείο 
και μεταφέρεται πληθώρα αρμοδιοτήτων από τον Ε.Ο.Τ. 
καθώς και μέρος του προσωπικού του Οργανισμού. 

• Την αποτελεσματική μεταφορά του συνόλου του 
προσωπικού που μεταφέρεται από τις Π.Υ.Τ. του Ε.Ο.Τ 
καθώς και των μηχανικών της Κ.Υ. (μισθολογική κατάταξη, 
ένταξη στο Μητρώο Υπαλλήλων του Υπουργείου κ.α.). 

• Την εποπτεία πρόσληψης εκπαιδευτικού προσω¬ 
πικού με σύμβαση έργου ιδιωτικού δικαίου ορισμένου 
χρόνου στις ΕΠΑΣ και ΙΕΚ καθώς και τη μισθολογική 
τους κατάταξη. 

• Την αναγκαία ενημέρωση και διεκπεραίωση εκκρε¬ 
μοτήτων των Περιφερειακών Υπηρεσιών Τουρισμού που 

μεταφέρονται από τον Ε.Ο.Τ στο Υπουργείο σε θέματα 
Διοικητικής Μέριμνας. 

• Την υλοποίηση του Προγράμματος Δημοσίων Επεν¬ 
δύσεων του οποίου το Υπουργείο Τουρισμού είναι φορέ¬ 
ας χρηματοδότησης και την παρακολούθηση των έργων 
που υλοποιούνται από τον ΕΟΤ, εποπτευόμενο φορέα 
του Υπουργείου, καθώς και από την ΕΤΑΔ Α.Ε., Ο.Τ.Α και 
τον Ενδιάμεσο Φορέα Επιχειρησιακού Προγράμματος 
«Ανταγωνιστικότητα & Επιχειρηματικότητα» (ΕΦΕΠΑΕ). 

• Την τήρηση του Μητρώου Δεσμεύσεων και την κα¬ 
ταχώριση στη διαδικτυακή πύλη του Γενικού Λογιστη¬ 
ρίου του Κράτους καθώς και την παροχή οικονομικών 
στοιχείων στην Ελληνική Στατιστική Αρχή σύμφωνα με 
το μνημόνιο συνεργασίας μεταξύ ΕΛ.ΣΤΑΤ και Υπουρ¬ 
γείου Τουρισμού. 

• Την αποτελεσματική ένταξη στη μισθοδοσία του 
Υπουργείου Τουρισμού του προσωπικού που μεταφέρε- 
ται από τον ΕΟΤ και τη διαχείριση των πόσης φύσεως 
υποθέσεων, εκκρεμών και μελλοντικών, που σχετίζονται 
με αυτό. 

• Την καταβολή των αποδοχών του ΙΔΟΧ προσωπικού. 

• Τη διεκπεραίωση εκκρεμών υποθέσεων που αφορούν 
στον καταργηθέντα Ο.Τ.Ε.Κ. και υφίστανται ή εξακολου¬ 
θούν να προκύπτουν (απόψεις για δικαστήρια, εξυπηρέ¬ 
τηση οικονομικών υποχρεώσεων, αναζήτηση ενσήμων 
παλαιότερων ετών, τακτοποίηση αχρεωστήτως κατα- 
βληθέντων ποσών από μισθοδοσία ή κρατήσεις κ.λπ.). 

• Την έγκαιρη εξυπηρέτηση αιτημάτων των υπηρε- 
τούντων και αποχωρησάντων υπαλλήλων του Υπουρ¬ 
γείου Τουρισμού, την καταβολή εφάπαξ βοηθημάτων και 
αποζημιώσεων σε υπαλλήλους που συνταξιοδοτούνται 
ή απολύονται λόγω κατάργησης θέσης, την αναζήτηση 
αχρεωστήτως καταβληθέντων ποσών από αποδοχές, 
την εποπτεία υπολόγων ΧΕΠ, την οργάνωση και δια¬ 
χείριση του αρχείου για την παρακολούθηση της οικο¬ 
γενειακής παροχής. 

• Την καθημερινή και αδιάλειπτη παρακολούθηση 
των ΚΑΕ του προϋπολογισμού τόσο της Κ.Υ. όσο και 
των Π.Υ.Τ. (Ι.Ε.Κ., Ε.Π.Α.Σ) και ειδικότερα την τυχόν κάθε 
ανάγκη μετακίνησης τόσο του πολιτικού όσο και του 
υπηρεσιακού προσωπικού (μηχανικοί κ.α.) κατά τη δι¬ 
άρκεια της ημέρας και πέραν του κανονικού ωραρίου. 

• Τον έλεγχο υλοποίησης πόσης φύσεως έργων που 
αφορούν τουριστικούς λιμένες, συμβατικών υποχρε¬ 
ώσεων των φορέων διαχείρισης αυτών, καθώς και τη 
μέριμνα για την αδειοδότηση τους και την καταγραφή 
τους στο Μητρώο. 

• Τη σύνταξη συμβάσεων για όλες τις κατηγορίες 
των τουριστικών λιμένων, σύμφωνα με τις ισχύουσες 
διατάξεις. 

• Τη μέριμνα για την έκδοση γνωμοδότησης του Γε¬ 
νικού Γραμματέα Τουριστικής Πολιτικής και Ανάπτυξης 
για την τοποθέτηση πλωτών εξεδρών. 

• Την παρακολούθηση και τον έλεγχο της συμβατό¬ 
τητας της χωροταξικής τουριστικής πολιτικής με τον 
γενικότερο χωροταξικό σχεδίασμά και την καταγραφή 
«τουριστικών τόπων» που χρήζουν ειδικής πολεοδομικής 
ή/και περιβαλλοντικής προστασίας. 

• Την προετοιμασία της Ελληνικής Προεδρίας του 
Οργανισμού Οικονομικής Συνεργασίας Ευξείνου Πόντου 
(ΟΣΕΠ) για το β' εξάμηνο του 2014 και την προετοιμα¬ 


σία του φακέλου υποβολής πρότασης στην πρόσκλη¬ 
ση της Ευρωπαϊκής Επιτροπής για την 7η έκδοση του 
προγράμματος ΕϋΕΝ με τίτλο «Τουρισμός και τοπική 
γαστρονομία». 

• Την υλοποίηση Πράξεων Κατάρτισης Ανθρώπινου 
Δυναμικού σε θέματα τουρισμού, ενταγμένων στο ΕΣΠΑ. 

• Την υλοποίηση Πράξεων Κατάρτισης-Μετεκπαίδευ- 
σης εργαζομένων και εποχιακά ανέργων εμπειροτεχνών 
στον τουριστικό τομέα, ενταγμένων στο ΕΣΠΑ. 

• Την παρακολούθηση υλοποίησης των προγραμμά¬ 
των σπουδών των Εκπαιδευτικών Μονάδων του Υπουρ¬ 
γείου Τουρισμού. 

• Τα Ταχύρρυθμα Προγράμματα Κατάρτισης για το 
επάγγελμα του Ξεναγού. 

• Την αντιμετώπιση και διαχείριση του πολύπλευρου 
και ιδιαίτερα ογκώδους έργου που προκύπτει από τη 
λειτουργία της Επιτροπής Προσφυγών σύμφωνα με την 
περ. δ της παρ. 6 του άρθρου 4 του Ν. 3270/2004. 

• Τη διαχείριση των εξειδικευμένων θεμάτων που εισά- 
γονται στην Επιτροπή Προστασίας των Ιαματικών Φυσι¬ 
κών Πόρων του άρθρου 10 του Ν. 3498/2006 (ΦΕΚ 230/Α'). 

• Τη διοικητική υποστήριξη των πειθαρχικών ζητη¬ 
μάτων του Α'βάθμιου Πειθαρχικού Συμβουλίου του 
Υπουργείου Τουρισμού και τη διαχείριση των ιδιαίτερα 
αυξημένων νομικών υποθέσεων λόγω μεταφοράς του 
Ο.Τ.Ε.Κ. και του Ε.Ο.Τ. 

• Τις αυξημένες απαιτήσεις που προκύπτουν από την 
επεξεργασία σχεδίων νόμων και κανονιστικών κειμένων 
σε εφαρμογή των σχετικών μνημονιακών υποχρεώσεων 
της χώρας. 

• Το συντονισμό των Π.Υ.Τ, την επεξεργασία προδια¬ 
γραφών και προτύπων για τις τουριστικές δραστηριό¬ 
τητες και την τήρηση του Μητρώου των Τουριστικών 
Επιχειρήσεων της χώρας, αποφασίζουμε: 

1. Εγκρίνουμε την υπερωριακή απασχόληση για έως 
διακόσιους (200) υπαλλήλους της Κεντρικής Υπηρεσίας 
του Υπουργείου Τουρισμού και μέχρι είκοσι (20) ώρες 
απογευματινής υπερωριακής απασχόλησης το μήνα, 
κατά μήνα και κατά άτομο, από τη δημοσίευση της 
σχετικής απόφασης σε ΦΕΚ και έως 31-12-2014. 

2. Η βεβαίωση της πραγματοποίησης της υπερωριακής 
απασχόλησης των υπαλλήλων εκδίδεται από τους Προϊ¬ 
σταμένους των Διευθύνσεων της Κεντρικής Υπηρεσίας 
του Υπουργείου Τουρισμού. 

3. Για τους υπαλλήλους του Υπουργείου οι οποίοι 
έχουν μετακινηθεί στο Πολιτικό Γ ραφείο Υπουργού, στο 
Γ ραφείο Γ ενικού Γ ραμματέα του Υπουργείου, στην Ει¬ 
δική Υπηρεσία Διαχείρισης ΕΣΠΑ καθώς και για τους 
υπαλλήλους οι οποίοι έχουν μεταφερθεί στην Ειδική 
Υπηρεσία Προώθησης και Αδειοδότησης Τουριστικών 
Επενδύσεων, η βεβαίωση υπερωριακής απασχόλησης 
εκδίδεται από το Διευθυντή του Πολιτικού Γραφείου, 
από το Γ ενικό Γ ραμματέα του Υπουργείου και από το 
Γ ενικό Γ ραμματέα Τουριστικής Πολιτικής και Ανάπτυξης, 
αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2014 

Η ΥΠΟΥΡΓΟΣ 

ΟΛΓΑ ΚΕΦΑΛΟΓΙΑΝΝΗ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

